CELEX: 32007D0638
Language: bg
Date: 2007-09-24 00:00:00
Title: 2007/638/ЕО: Решение на комисията от 24 септември 2007 година относно спешна ваксинация на домашните птици в Италия срещу нископатогенната инфлуенца по птиците (нотифицирано под номер C(2007) 4393)

4.10.2007   
            
            
               BG
            
            
               Официален вестник на Европейския съюз
            
            
               L 258/31
            
         
      РЕШЕНИЕ НА КОМИСИЯТА
   
   от 24 септември 2007 година
   относно спешна ваксинация на домашните птици в Италия срещу нископатогенната инфлуенца по птиците
   (нотифицирано под номер C(2007) 4393)
   (единствено италианският текст е автентичен)
   (2007/638/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (1), и по-специално член 54, параграф 2 от нея,
   като има предвид, че:
   
               (1)
            
            
               Директива 2005/94/ЕО определя минималните мерки за борба, които трябва да се прилагат в случай на огнище на инфлуенца по птиците при домашните птици или при други птици, отглеждани в затворени помещения.
            
         
               (2)
            
            
               Съгласно Решение 2005/926/ЕО на Комисията от 21 декември 2005 г. относно въвеждането на допълнителни мерки за борба с инфекциите с нископатогенната инфлуенца по птиците в Италия и за отмяна на Решение 2004/666/ЕО (2) Италия проведе ваксинация срещу нископатогенната инфлуенца по птиците преди края на 2006 г.
            
         
               (3)
            
            
               От месец май 2007 г. нататък в някои части на Северна Италия възникнаха огнища на нископатогенна инфлуенца по птиците и в съответствие с Директива 2005/94/ЕО бяха взети мерки за борба срещу разпространяването на вируса.
            
         
               (4)
            
            
               През месеците юли и август 2007 г. бе наблюдавано разрастване на огнищата на нископатогенна инфлуенца по птиците, и по-специално от подтип H7, като същевременно бяха разкрити и допълнителни огнища на посочената болест. Съобщено бе за малък брой огнища на нископатогенна инфлуенца по птиците от подтип H5.
            
         
               (5)
            
            
               В научните си становища относно използването на ваксинация за борба с инфлуенцата по птиците, публикувани от Европейския орган за безопасност на храните (ЕОБХ) през 2005 г. (3) и 2007 г. (4), експертната група по здравето на животните и хуманното отношение към тях изрази мнение, че спешната и превантивна ваксинация срещу инфлуенца по птиците е ценно средство в допълнение към мерките за борба с тази болест.
            
         
               (6)
            
            
               Огнищата на нископатогенната инфлуенца по птиците в Италия засягат гъсто населена с домашни птици зона и епидемичната обстановка се разгръща.
            
         
               (7)
            
            
               Италианските власти извършиха оценка на риска и установиха особен риск от разпространяване на вируса в засегнатите зони. Поради тази причина с писмо от 7 септември 2007 г. Италия предложи на Комисията за одобрение план за спешна ваксинация.
            
         
               (8)
            
            
               Комисията разгледа плана съвместно с Италия и констатира, че той отговаря на съответните общностни разпоредби. На базата на развитието на епидемиологичната обстановка в Италия е целесъобразно да се одобри предложеният от Италия план за спешна ваксинация в допълнение към мерките за борба, предприети от тази държава-членка, както и да се въведат някои ограничения за движението на домашни птици, яйца за люпене от домашни птици и на еднодневни пилета, както и на определени продукти от домашни птици.
            
         
               (9)
            
            
               В съответствие с плана за ваксинация Италия възнамерява да ваксинира определени категории домашни птици съобразно диференцираща стратегия спрямо заразените с вируса и ваксинираните животни (DIVA), като използва както моновалентни ваксини срещу вируса на инфлуенца по птиците от подтип H7, така и двувалентни ваксини срещу подтипове H7 и H5.
            
         
               (10)
            
            
               Следва да се използуват само ваксини, чиято употреба е разрешена в съответствие с Директива 2001/82/ЕО на Европейския парламент и на Съвета от 6 ноември 2001 г. относно кодекса на Общността за ветеринарните лекарствени продукти (5) или с Регламент (ЕО) № 726/2004 на Европейския парламент и на Съвета от 31 март 2004 г. за установяване на процедури на Общността за разрешаване и контрол на лекарствени продукти за хуманна и ветеринарна употреба, и за създаване на Европейска агенция по лекарствата (6).
            
         
               (11)
            
            
               В допълнение следва да се провеждат надзор и мониторинг на ваксинираните и неваксинираните птичи стада, както е посочено в плана за спешна ваксинация.
            
         
               (12)
            
            
               Мерките, предвидени в Решение 2005/926/ЕО, вече не са целесъобразни и посоченото решение следва да бъде отменено.
            
         
               (13)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Предмет, приложно поле и определения
   1.   Настоящото решение установява някои мерки, които трябва да се приложат в Италия, където се провежда спешна ваксинация в определени стопанства за домашни птици, намиращи се в особен риск от заразяване с инфлуенца по птиците. Мерките включват някои ограничения за движението и изпращането на домашни птици, яйца за люпене от домашни птици и еднодневни пилета, както и на определени продукти от тях.
   2.   Настоящото решение се прилага без да се засягат мерките, предприети от Италия в съответствие с Директива 2005/94/ЕО за борба с огнищата на нископатогенната инфлуенца по птиците.
   Член 2
   План за спешна ваксинация
   1.   Планът за спешна ваксинация срещу нископатогенната инфлуенца по птиците в Италия, представен от Италия на Комисията на 7 септември 2007 г., се одобрява.
   2.   Италия прилага плана за спешна ваксинация в зоните, изброени в приложение I („зона на спешна ваксинация“).
   Тя гарантира ефективното прилагане на плана за спешна ваксинация.
   3.   Комисията публикува плана за спешна ваксинация на своя интернет сайт.
   Член 3
   Ваксини, които ще се използват
   Италия гарантира, че домашните птици се ваксинират в съответствие с плана за спешна ваксинация със следните видове ваксини, чиято употреба е разрешена в съответствие с Директива 2001/82/ЕО или с Регламент (ЕО) № 726/2004:
   
               а)
            
            
               инактивирана хетероваксина срещу инфлуенца по птиците от подтип H7; или
            
         
               б)
            
            
               двувалентна инактивирана хетероваксина, съдържаща както подтип H5, така и подтип H7 на инфлуенца по птиците.
            
         Член 4
   Ограничения за движението на домашни птици
   1.   Компетентният орган гарантира, че домашни птици, идващи от и/или произхождащи от стопанства в Италия, в които се прилага спешна ваксинация („стопанства за спешна ваксинация“), не са придвижвани към други части на Италия, нито са изпращани към други държави-членки.
   2.   Чрез дерогация от параграф 1 домашни птици за клане, идващи от и/или произхождащи от стопанства за спешна ваксинация, могат да бъдат придвижвани към други части на Италия или да бъдат изпращани към други държави-членки, когато домашните птици произхождат от стада, които:
   
               а)
            
            
               преди товарене са били изследвани в съответствие с точка 1 от приложение II и получените резултати са благоприятни, и
            
         
               б)
            
            
               са изпратени към кланица:
               
                           i)
                        
                        
                           в Италия и са заклани непосредствено след пристигане; или
                        
                     
                           ii)
                        
                        
                           в друга държава-членка след споразумение с държавата-членка по местоназначение и са заклани непосредствено след пристигане.
                        
                     
         Член 5
   Ограничения за движението на яйца за люпене от домашни птици
   Компетентният орган гарантира, че яйца за люпене от домашни птици, идващи от и/или произхождащи от стопанства за спешна ваксинация, са придвижвани към други части на Италия или са изпращани към други държави-членки само когато яйцата за люпене:
   
               а)
            
            
               произхождат от стада, които са били изследвани съгласно точка 2 от приложение II и получените резултати са благоприятни;
            
         
               б)
            
            
               са били обеззаразени преди придвижване или изпращане по одобрен от компетентния орган метод;
            
         
               в)
            
            
               се транспортират директно до люпилнята, за която са предназначени;
            
         
               г)
            
            
               подлежат на проследяване в люпилнята.
            
         Член 6
   Ограничения за движението на еднодневни пилета
   Компетентният орган гарантира, че еднодневни пилета, идващи от и/или произхождащи от стопанства за спешна ваксинация, са придвижвани към други части на Италия или са изпращани към други държави-членки само когато еднодневните пилета:
   
               а)
            
            
               произхождат от яйца за люпене от домашни птици, които отговарят на условията, посочени в член 5;
            
         
               б)
            
            
               бъдат поставени в птицеферма или постройка, където няма други постоянно пребиваващи домашни птици.
            
         Член 7
   Здравно сертифициране за търговия в рамките на Общността с домашни птици, яйца за люпене от домашни птици и еднодневни пилета
   Компетентният орган гарантира, че здравните сертификати за търговия в рамките на Общността с домашни птици, яйца за люпене от домашни птици и еднодневни пилета, идващи от и/или произхождащи от Италия, съдържат следния текст:
   
      „Ветеринарно-санитарните условия на тази пратка са в съответствие с Решение 2007/638/ЕО на Комисията“.
   
   Член 8
   Ограничения за движението на яйца за консумация
   Компетентният орган гарантира, че яйца за консумация, идващи от и/или произхождащи от стопанства за спешна ваксинация, са придвижвани към други части на Италия или са изпращани към други държави-членки само когато яйцата за консумация:
   
               а)
            
            
               произхождат от стада, които са били изследвани съгласно точка 2 от приложение II и получените резултати са благоприятни;
            
         
               б)
            
            
               са транспортирани директно до:
               
                           i)
                        
                        
                           посочен от компетентния орган опаковъчен център, опаковани са в опаковки за еднократна употреба и отговарят на мерките за биологична безопасност, изисквани от компетентния орган; или
                        
                     
                           ii)
                        
                        
                           предприятие за производство на яйчени продукти, както е определено в глава II от раздел Х от приложение III към Регламент (ЕО) № 853/2004, където да бъдат обработени в съответствие с глава XI от приложение II към Регламент (ЕО) № 852/2004.
                        
                     
         Член 9
   Ограничения за движението на птиче месо, мляно месо, месни заготовки, механично отделено месо и месни продукти, съставени от или съдържащи птиче месо
   1.   Компетентният орган гарантира, че птиче месо, идващо от и/или произхождащо от стопанства за спешна ваксинация, е придвижвано към други части на Италия или е изпращано към други държави-членки само когато месото:
   
               а)
            
            
               получено от домашни птици, които отговарят на условията в член 4;
            
         
               б)
            
            
               произведено в съответствие с приложение II и раздели II и III от приложение III към Регламент (ЕО) № 853/2004 и подлежи на контрол в съответствие с раздели I, II, III и глави V и VII от раздел IV от приложение I към Регламент (ЕО) № 854/2004.
            
         2.   Компетентният орган гарантира, че мляното месо, месните заготовки, механично отделеното месо и месните продукти, съставени от или съдържащи птиче месо, идващи от и/или произхождащи от стопанства за спешна ваксинация, са придвижвани към други части на Италия или са изпращани към други държави-членки само когато такива продукти са произведени:
   
               а)
            
            
               от месо, което отговаря на условията на параграф 1;
            
         
               б)
            
            
               съгласно раздели V и VI от приложение III към Регламент (ЕО) № 853/2004.
            
         Член 10
   Мониторинг и надзор
   Провеждат се мониторинг и надзор на ваксинираните и неваксинираните птичи стада, съгласно посоченото в плана за спешна ваксинация.
   Член 11
   Доклади
   Италия представя на Комисията предварителен доклад за прилагането на плана за спешна ваксинация не по-късно от 1 ноември 2007 г. и последващи тримесечни доклади в едномесечен срок след края на всяко тримесечие.
   Комисията гарантира, че Постоянният комитет по хранителната верига и здравето на животните е запознат с тези доклади.
   Член 12
   Преглед на мерките
   Мерките, предвидени в настоящото решение, се преразглеждат на базата на развитието на епидемиологичната обстановка в Италия и на всяка нова налична информация.
   Член 13
   Отмяна
   Решение 2005/926/ЕО се отменя.
   Член 14
   Прилагане
   Настоящото решение се прилага от 24 септември 2007 г. до 31 март 2008 г.
   Член 15
   Адресати
   Адресат на настоящото решение е Италианската република.
   
      Съставено в Брюксел на 24 септември 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 10, 14.1.2006 г., стр. 16.
   
      (2)  ОВ L 337, 22.12.2005 г., стр. 60.
   
      (3)  The EFSA Journal (2005) 266, 1—21; „Инфлуенца по птиците: аспекти свързани със здравето и доброто състояние на животните“.
   
      (4)  The EFSA Journal (2007) 489, научно становище „Ваксинация срещу инфлуенца по птиците от подтип H5 и H7 при домашни птици и птици, отглеждани в затворени помещения“.
   
      (5)  ОВ L 311, 28.11.2001 г., стр. 1. Директива, последно изменена с Директива 2004/28/ЕО (ОВ L 136, 30.4.2004 г., стр. 58).
   
      (6)  ОВ L 136, 30.4.2004 г., стр. 1. Регламент, последно изменен с Регламент (ЕО) № 1901/2006 (ОВ L 378, 27.12.2006 г., стр. 1).
   
      ПРИЛОЖЕНИЕ I
      ЗОНА НА СПЕШНА ВАКСИНАЦИЯ
      Регион Veneto
      
                  Провинция Verona
               
            
                  ALBAREDO D'ADIGE
               
               
                   
               
            
                  ANGIARI
               
               
                   
               
            
                  ARCOLE
               
               
                   
               
            
                  BELFIORE
               
               
                   
               
            
                  BONAVIGO
               
               
                   
               
            
                  BOVOLONE
               
               
                   
               
            
                  BUTTAPIETRA
               
               
                   
               
            
                  CALDIERO
               
               
                  зоната на юг от магистрала А4
               
            
                  CASALEONE
               
               
                   
               
            
                  CASTEL D'AZZANO
               
               
                   
               
            
                  CASTELNUOVO DEL GARDA
               
               
                  зоната на юг от магистрала А4
               
            
                  CEREA
               
               
                   
               
            
                  COLOGNA VENETA
               
               
                   
               
            
                  COLOGNOLA AI COLLI
               
               
                  зоната на юг от магистрала А4
               
            
                  CONCAMARISE
               
               
                   
               
            
                  ERBÈ
               
               
                   
               
            
                  GAZZO VERONESE
               
               
                   
               
            
                  ISOLA DELLA SCALA
               
               
                   
               
            
                  ISOLA RIZZA
               
               
                   
               
            
                  LAVAGNO
               
               
                  зоната на юг от магистрала А4
               
            
                  MINERBE
               
               
                   
               
            
                  MONTEFORTE D'ALPONE
               
               
                  зоната на юг от магистрала А4
               
            
                  MOZZECANE
               
               
                   
               
            
                  NOGARA
               
               
                   
               
            
                  NOGAROLE ROCCA
               
               
                   
               
            
                  OPPEANO
               
               
                   
               
            
                  PALÙ
               
               
                   
               
            
                  PESCHIERA DEL GARDA
               
               
                  зоната на юг от магистрала А4
               
            
                  POVEGLIANO VERONESE
               
               
                   
               
            
                  PRESSANA
               
               
                   
               
            
                  RONCO ALL'ADIGE
               
               
                   
               
            
                  ROVERCHIARA
               
               
                   
               
            
                  ROVEREDO DI GUÀ
               
               
                   
               
            
                  SALIZZOLE
               
               
                   
               
            
                  SAN BONIFACIO
               
               
                  зоната на юг от магистрала А4
               
            
                  SAN GIOVANNI LUPATOTO
               
               
                  зоната на юг от магистрала А4
               
            
                  SANGUINETTO
               
               
                   
               
            
                  SAN MARTINO BUON ALBERGO
               
               
                  зоната на юг от магистрала А4
               
            
                  SAN PIETRO DI MORUBIO
               
               
                   
               
            
                  SOAVE
               
               
                  зоната на юг от магистрала А4
               
            
                  SOMMACAMPAGNA
               
               
                  зоната на юг от магистрала А4
               
            
                  SONA
               
               
                  зоната на юг от магистрала А4
               
            
                  SORGÀ
               
               
                   
               
            
                  TREVENZUOLO
               
               
                   
               
            
                  VALEGGIO SUL MINCIO
               
               
                   
               
            
                  VERONA
               
               
                  зоната на юг от магистрала А4
               
            
                  VERONELLA
               
               
                   
               
            
                  VIGASIO
               
               
                   
               
            
                  VILLAFRANCA DI VERONA
               
               
                   
               
            
                  ZEVIO
               
               
                   
               
            
                  ZIMELLA
               
               
                   
               
            
         
      Регион Lombardia
      
                  Провинция Brescia
               
            
                  ACQUAFREDDA
               
               
                   
               
            
                  ALFIANELLO
               
               
                   
               
            
                  BAGNOLO MELLA
               
               
                   
               
            
                  BASSANO BRESCIANO
               
               
                   
               
            
                  BORGOSATOLLO
               
               
                   
               
            
                  BRESCIA
               
               
                  зоната на юг от магистрала А4
               
            
                  CALCINATO
               
               
                  зоната на юг от магистрала А4
               
            
                  CALVISANO
               
               
                   
               
            
                  CAPRIANO DEL COLLE
               
               
                   
               
            
                  CARPENEDOLO
               
               
                   
               
            
                  CASTENEDOLO
               
               
                  зоната на юг от магистрала А4
               
            
                  CIGOLE
               
               
                   
               
            
                  DELLO
               
               
                   
               
            
                  DESENZANO DEL GARDA
               
               
                  зоната на юг от магистрала А4
               
            
                  FIESSE
               
               
                   
               
            
                  FLERO
               
               
                   
               
            
                  GAMBARA
               
               
                   
               
            
                  GHEDI
               
               
                   
               
            
                  GOTTOLENGO
               
               
                   
               
            
                  ISORELLA
               
               
                   
               
            
                  LENO
               
               
                   
               
            
                  LONATO
               
               
                  зоната на юг от магистрала А4
               
            
                  MANERBIO
               
               
                   
               
            
                  MILZANO
               
               
                   
               
            
                  MONTICHIARI
               
               
                   
               
            
                  MONTIRONE
               
               
                   
               
            
                  OFFLAGA
               
               
                   
               
            
                  PAVONE DEL MELLA
               
               
                   
               
            
                  PONCARALE
               
               
                   
               
            
                  PONTEVICO
               
               
                   
               
            
                  POZZOLENGO
               
               
                  зоната на юг от магистрала А4
               
            
                  PRALBOINO
               
               
                   
               
            
                  QUINZANO D'OGLIO
               
               
                   
               
            
                  REMEDELLO
               
               
                   
               
            
                  REZZATO
               
               
                  зоната на юг от магистрала А4
               
            
                  SAN GERVASIO BRESCIANO
               
               
                   
               
            
                  SAN ZENO NAVIGLIO
               
               
                   
               
            
                  SENIGA
               
               
                   
               
            
                  VEROLANUOVA
               
               
                   
               
            
                  VEROLAVECCHIA
               
               
                   
               
            
                  VISANO
               
               
                   
               
            
                  Провинция Mantova
               
            
                  CASTIGLIONE DELLE STIVIERE
               
               
                   
               
            
                  CAVRIANA
               
               
                   
               
            
                  CERESARA
               
               
                   
               
            
                  GOITO
               
               
                   
               
            
                  GUIDIZZOLO
               
               
                   
               
            
                  MARMIROLO
               
               
                   
               
            
                  MEDOLE
               
               
                   
               
            
                  MONZAMBANO
               
               
                   
               
            
                  PONTI SUL MINCIO
               
               
                   
               
            
                  ROVERBELLA
               
               
                   
               
            
                  SOLFERINO
               
               
                   
               
            
                  VOLTA MANTOVANA
               
               
                   
               
            
   
      ПРИЛОЖЕНИЕ II
      ПРОЦЕДУРИ ЗА ПРЕГЛЕД, ВЗЕМАНЕ НА ПРОБИ И ИЗСЛЕДВАНЕ ВЪВ ВРЪЗКА С ДВИЖЕНИЯТА, ПОСОЧЕНИ В ЧЛЕНОВЕ 4, 5 И 8
      Точка 1
      Преди придвижване на домашни птици за клане, посочени в член 4, параграф 2, официален ветеринарен лекар трябва да извърши:
      
                  а)
               
               
                  проверка на производствените и здравни досиета на стопанството;
               
            
                  б)
               
               
                  клинична инспекция във всяко производствено звено, включително оценяване на неговата клинична история и клинични изследвания на домашните птици, в рамките на 72 часа преди времето за заминаване с особено внимание по отношение на индикаторните групи птици;
               
            
                  в)
               
               
                  вземане на следните проби:
                  
                              —
                           
                           
                              ваксинирани домашни птици: 20 кръвни проби при използване на стратегията DIVA в рамките на 72 часа преди времето за заминаване,
                           
                        
            
                  г)
               
               
                  вземане на следните проби, когато резултатите от проверките, клиничната инспекция и изследванията, посочени в букви а), б) и в) не са задоволителни:
                  
                              —
                           
                           
                              индикаторни групи птици: 20 трахеални/орофарингеални и 20 клоакални тампона, както и 20 кръвни проби за серологично използване на хемаглутинационно инхибиторно изследване (НI test) в рамките на 72 часа преди времето за заминаване.
                           
                        
            Точка 2
      Преди първото придвижване на яйцата за люпене и яйцата за консумация, посочени в членове 5 и 8, а впоследствие най-малко на всеки 30 дни, официалният ветеринарен лекар трябва да провежда:
      
                  а)
               
               
                  клинична инспекция на родители или кокошки носачки във всяко производствено звено, включително оценяване на неговата клинична история и клинични изследвания на индикаторните групи птици в тези стада;
               
            
                  б)
               
               
                  вземане на 10 кръвни проби от индикаторните групи птици. Въпреки това при необходимост се вземат и 20 проби за изследване посредством индиректен имунофлуоресцентен анализ (IFA тест).